钦定古今图书集成/明伦汇编/闺媛典/第311卷 > 皇清四十四 > 崔鼎维妻程氏
## 钦定古今图书集成/明伦汇编/闺媛典/第311卷 > 皇清四十四 > 崔鼎维妻程氏

按《太平县志》：程氏名象，崔鼎维妻。维少抱羸疾，氏承事惟谨，进奉汤药不少懈。维亡，痛哭悲号，几不欲生，母慰谕之曰：“翁姑年老，汝第敬养翁姑，则亡者瞑目九泉矣。” 因隐忍自存，不膏沐梳栉，寝处惟草席块枕，足不逾阈。晨夕纺织，苦积馀赀，悉以付姑，置产供祀，淡泊终身。